paragraph_text: Predstava Mjesec dana na selu Ivana Sergejeviča Turgenjeva u režiji Paola Magellia kultna je predstava Gradskog dramskog kazališta Gavella te jedna od najigranijih i najnagrađivanijih predstava tog kazališta u povijesti koja je u 13 sezona igranja odigrana 135 puta. Predstava je osvojila prestižnu Nagradu hrvatskog glumišta za najbolju predstavu u cjelini 1998. godine.